Áltúlélőt találtak Japánban | 24.hu
Áltúlélőt találtak Japánban
2011. 03. 19. 06:45
A “túlélő” megtalálása nagy szenzációt keltett a médiában. A japán haderő eredetileg azt közölte, hogy katonák szombaton élve találtak egy fiatal férfit egy részlegesen összeomlott ház alatt Keszennuma városában, Mijagi prefektúrában: az illető sokkos állapotban volt, nem tudott beszélni, s kórházba vitték.
“A kórházba szállításkor azonban egy tűzoltó ráismert, s közölte a mentésben résztvevőkkel, hogy az illető már egy hete egy menekültközpontban élt” – pontosította a korábbi közlést egy katonai szóvivő. A Jiji japán hírügynökség szerint a férfi ideiglenesen ment vissza házába, ahol azután két katona rátalált.